pythainlp/thai-wiki-dataset-v4 huggingface dataset:
สโมสรวอลเลย์บอลชายศรีสะเกษ

สโมสรวอลเลย์บอลศรีสะเกษ-กรุงเก่า เป็นทีมวอลเลย์บอลชาย ตั้งอยู่ ณ จังหวัดศรีสะเกษ, ประเทศไทย โดยทีมนี้เข้าแข่งขันในวอลเลย์บอลไทยแลนด์ลีก.
รายชื่อผู้เล่นปัจจุบัน.
"ข้อมูล ณ เดือนเมษายน พ.ศ. 2559"
อดีตผู้เล่น.
<templatestyles src="Col-begin/styles.css"/>
มิซาโตะ คิมูระ

มิซาโตะ คิมูระ (29 ตุลาคม ค.ศ. 1991 –) เป็นนักกีฬาวอลเลย์บอลหญิงชาวญี่ปุ่น ผู้มาจากอะกิรุโนะ กรุงโตเกียว และมีชื่อเล่นคือ มิซาโตะ (ミサト) ปัจจุบัน เธอทำหน้าที่ร่วมสังกัดสโมสรโทเรย์แอร์โรส์ในการแข่งขันวี.ลีก นอกจากนี้ เธอยังเป็นน้องสาวของซะโอะริ คิมุระ
ประวัติ.
มิซาโตะ คิมูระ สำเร็จการศึกษาจากโรงเรียนมัธยมปลายชิโมะกิทะซะวะเซโทะกุ และได้เข้าร่วมการแข่งขันอินเตอร์ไฮ รอบคัดเลือก โดยได้อันดับ 3 เมื่อครั้งที่เธออยู่ชั้นปีที่ 2
ปี ค.ศ. 2010 เธอได้เข้าร่วมทีมโทเรย์แอร์โรส์ซึ่งเป็นสังกัดทีมเดียวกันกับพี่สาวของเธอ ถัดจากชุดของ 2 พี่น้องคะนะ โอยะมะ และมิกิ โอยะมะ (ที่ได้ออกจากทีมภายในปีเดียวกัน)
และในปี ค.ศ. 2010 เธอยังได้รับเลือกให้เป็นตัวแทนของทีมชาติญี่ปุ่น ในการเข้าร่วมการแข่งขันวอลเลย์บอลในเอเชียนเกมส์ 2010
 โรงเรียนประถมฮะชิโอจิ (อะกิคะวะ เจวีซี) → โรงเรียนมัธยมต้นเซะตะงะยะ → โรงเรียนมัธยมปลายชิโมะกิทะซะวะเซโทะกุ → โทเรย์แอร์โรส์ (ค.ศ. 2010 – ปัจจุบัน)
หม่อมราชวงศ์เพ็ญศิริ จักรพันธุ์

หม่อมราชวงศ์เพ็ญศิริ จักรพันธุ์ ผู้อำนวยการสำนักกิจการพิเศษ มูลนิธิชัยพัฒนา กำกับดูแลงานศูนย์พัฒนาพันธุ์พืชจักรพันธ์เพ็ญศิริ
ประวัติ.
หม่อมราชวงศ์เพ็ญศิริ จักรพันธุ์ หรือ คุณหญิงเพ็ญ เป็นธิดาคนเล็กของพระเจ้าวรวงศ์เธอ พระองค์เจ้าจักรพันธ์เพ็ญศิริ กับหม่อมประพาล จักรพันธุ์ ณ อยุธยา มีพี่น้องร่วมพระบิดาเดียวกันคือ
ด้านชีวิตครอบครัว หม่อมราชวงศ์เพ็ญศิริ จักรพันธุ์ เคยสมรสกับนิติกร กรัยวิเชียร บุตรชายของธานินทร์ กรัยวิเชียร กับคุณหญิงคาเรน กรัยวิเชียร (สกุลเดิม แอนเดอเซ่น) แต่ได้หย่ากันในภายหลัง มีธิดา 1 คน คือ นางสาวนิติเพ็ญ กรัยวิเชียร
การงาน.
ปัจจุบัน หม่อมราชวงศ์เพ็ญศิริ จักรพันธุ์ ดำรงตำแหน่งผู้อำนวยการสำนักกิจการพิเศษ สังกัดมูลนิธิชัยพัฒนา ดูแลศูนย์พัฒนาพันธุ์พืชจักรพันธ์เพ็ญศิริที่มีอยู่ทั่วประเทศ ได้แก่
บักวีต

บักวีต ชื่อวิทยาศาสตร์ "Fagopyrum esculentum" เป็นพืชในวงศ์ Polygonaceae เป็นไม้ล้มลุก ลำต้นเป็นเหลี่ยม กลวง ใบที่อยู่ด้านบนเกือบจะไม่มีก้านใบ ดอกออกเป็นช่อ ก้านดอกสั้นสีแดงกุหลาบจนถึงสีขาว ผลเป็นผลแห้งเมล็ดล่อนสีน้ำตาลดำไปจนเกือบดำ เมล็ดสีเขียวอ่อนแล้วเปลี่ยนเป็นสีน้ำตาลแกมแดง การปลูกบักวีตเป็นอาหารพบที่เทือกเขาหิมาลัยตั้งแต่อินเดีย เนปาล ไปจนถึงพม่า จีนและมองโกเลีย รวมทั้งเกาหลีและญี่ปุ่น ในเอเชียตะวันออกเฉียงใต้มีปลูกทางภาคเหนือของเวียดนามและไทย บักวีตสามารถเติบโตได้ในดินที่ไม่ดี ปลูกธัญพืชอื่น ๆ ไม่ได้ผล ถ้าดินมีไนโตรเจนหรือความชื้นสูง ทำให้เฝือใบ
สายพันธุ์.
บักวีตแบ่งตามลักษณะของผลได้เป็นกลุ่มพันธุ์จำนวน 3 กลุ่ม คือ
การใช้ประโยชน์.
เมล็ดเมื่อเอาเปลือกออกแล้วมาโม่เป็นแป้งใช้ทำอาหารได้หลายอย่างเช่น ขนมปัง แพนเค้ก เกี๊ยวและเส้นก๋วยเตี๋ยวเช่น โซบะ โจ๊ก เค้ก และขนมปังกรอบ ในสมัยโบราณ บักวีตเป็นอาหารในยามขาดแคลนของญี่ปุ่น โดยนำเมล็ดบักวีตมารับประทานเช่นเดียวกับข้าว เช่นต้มกับน้ำทำเป็นข้าวต้ม บดเป็นแป้งแล้วมาทำเส้นโซบะ มีการนำเมล็ดบักวีตที่เรียก groat มาปรุงอาหาร ถ้าเมล็ดคั่วแล้วเรียก kasha แป้งจากบักวีตไม่มีกลูเตน การทำโซบะสดแบบดั้งเดิมที่ใช้แป้งจากบักวีต 90 – 100% จึงต้องใช้ฝีมือในการนวดแป้ง เส้นโซบะที่ผลิตทางอุตสาหกรรมจะผสมแป้งสาลีถึง 60% ในญี่ปุ่นนิยมมอบเส้นโซบะให้เพื่อนบ้านที่ย้ายมาอยู่ใหม่ นิยมรับประทานในการส่งท้ายปีเก่า ในงานเลี้ยง นิยมรับประทานโซบะเป็นจานสุดท้าย 
ยอดอ่อนรับประทานเป็นผักได้ ทุกส่วนของลำต้นเหนือดินมีฟลาโวนอยด์ซึ่งมีคุณสมบัติเป็นยา ในแถบเทือกเขาหิมาลัย นำบักวีตไปผลิตเครื่องดื่มแอลกอฮอล์และยังผลิตน้ำผึ้งจากแปลงปลูกบักวีตได้ด้วย โดยจะได้น้ำผึ้งสีเข้ม ลำต้นใช้ทำหญ้าแห้งเลี้ยงสัตว์ได้แต่ควรให้รวมกับหญ้าอื่น ๆ เมล็ดบักวีตที่ไม่กะเทาะเปลือกมีเส้นใยสูง นอกจากนั้น ยังมีกรดอะมิโนไลซีนสูง
ทิวาราตรี

ทิวาราตรี ชื่อวิทยาศาสตร์: "Cestrum diurnum" เป็นพืชในวงศ์ Solanaceae เป็นไม้พุ่ม ใบเดี่ยว รูปรี ใบเป็นมันเกลี้ยง ดอกช่อ กลีบดอกย่อยโคนเชื่อมกันเป็นหลอด ปลายแยก ปลายกลีบม้วนกลม ดอกสีขาว กลิ่นหอม ผลกลม สุกแล้วเป็นสีดำ ถ้ารับประทานผลทำให้ปวดศีรษะ คลื่นไส้ อาเจียน
วรานุช พุทธชาติ

วรานุช พุทธชาติ เป็นอดีตเป็นนักร้องลูกทุ่งหญิงสังกัดค่ายแกรมมี่โกลด์
ประวัติ.
วรานุช พุทธชาติ หรือ พุทธชาติ เลี้ยงสุวรรณ ชื่อเล่น นุช เกิดเมื่อวันอังคารที่ 30 ตุลาคม พ.ศ. 2522 เกิดที่กรุงเทพมหานคร สำเร็จการศึกษามหาวิทยาลัยธรรมศาสตร์ คณะพาณิชยศาสตร์และการบัญชี เข้าวงการโดยการชักนำของ อาจารย์เทอดพล ใคร้วานิช มีผลงานเพลงออกมาทั้งหมด 5 อัลบั้ม 
หลังจากหมดสัญญากับทางค่ายแกรมมี่โกลด์ ได้ไปประกอบธุรกิจส่วนตัวเกี่ยวกับสปา ที่บาร์เซโลนา ประเทศสเปนจนถึงปัจจุบัน
ผลงานเพลง.
สังกัดค่าย แกรมมี่โกลด์ (2543-2550).
ผลงานร่วมกับศิลปินอื่น.
2 ทศวรรษ สลา คุณวุฒิ (2546).
อัลบั้มพิเศษ 2 ทศวรรษ สลา คุณวุฒิ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 25 ศิลปิน ซึ่งอัลบั้มนี้มีทั้งหมด 4 ชุด วรานุช พุทธชาด อยู่ชุดที่ 2 มีชื่ออัลบั้มว่า "รวมใจเหล่าผองศิษย์"
พยงค์ มุกดา ฝากไว้ในแผ่นดิน (2547).
อัลบั้มพิเศษ พยงค์ มุกดา ฝากไว้ในแผ่นดิน เป็นอัลบั้มที่นำบทเพลงจากปลายปากกาของ ครูพยงค์ มุกดา มาขับร้องใหม่โดย 23 ศิลปิน ซึ่งอัลบั้มนี้มีทั้งหมด 3 ชุด วรานุช พุทธชาด อยู่ชุดที่ 2 มีชื่ออัลบั้มว่า "จากใจผูกพัน"
10 ปี แกรมมี่ โกลด์ ดนตรีไม่มีพรมแดน (2548).
อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด วรานุช พุทธชาด อยู่ชุดที่ 3
ดาวรุ่งลูกทุ่งกีตาร์หวาน (14 ธันวาคม 2549).
อัลบั้มพิเศษ ดาวรุ่งลูกทุ่งกีตาร์หวาน เป็นการรวม 12 เพลงดังติดดาว กลับมาสร้างสีสันใหม่ ดนตรีใหม่ ภาพใหม่ ในแบบกีตาร์หวานที่คุณชื่นชม จาก 8 ศิลปินดาวรุ่งที่คุณชื่นชอบ นำโดย ตั๊กแตน ชลดา, ไผ่ พงศธร, มนต์แคน แก่นคูน, รัชนก ศรีโลพันธุ์, จักจั่น วันวิสา, บิว พงค์พิพัฒน์, กิตติศักดิ์ ไชยชนะ และ วรานุช พุทธชาด
กาแร็ล ชาแป็ก

กาแร็ล ชาแป็ก (9 มกราคม พ.ศ. 2433 – 25 ธันวาคม พ.ศ. 2481) เป็นนักเขียนชาวเช็ก ผู้ริเริ่มใช้คำว่า ('หุ่นยนต์') ซึ่งปรากฏอยู่ในบทละครเรื่อง 
ประวัติ.
กาแร็ล ชาแป็ก เกิดที่หมู่บ้านแห่งหนึ่งในโบฮีเมีย จักรวรรดิออสเตรีย-ฮังการี (ปัจจุบันคือประเทศเช็กเกีย) เมื่อ พ.ศ. 2433 เขาเป็นบุตรคนสุดท้องจาก 3 คน ครั้งเป็นวัยรุ่น ชาแป็กสนใจวิชาทัศนศิลป์ โดยเฉพาะอย่างยิ่งแนวคิดบาศกนิยม เขาเข้าศึกษาระดับมหาวิทยาลัยที่มหาวิทยาลัยชาลส์ที่กรุงปราก และที่ซอร์บอน ประเทศฝรั่งเศส ชาแป็กไม่ได้เข้ารับราชการทหารเมื่อสงครามโลกครั้งที่หนึ่ง เนื่องจากปัญหาที่กระดูกสันหลัง หลังสำเร็จการศึกษา เขาทำงานเป็นนักหนังสือพิมพ์ และเริ่มเขียนหนังสือร่วมกับโยแซ็ฟ ชาแป็ก ผู้เป็นพี่ชาย ใน พ.ศ. 2463 ชาแป็กตีพิมพ์ (ย่อมาจาก) ซึ่งกล่าวถึงสภาพสังคมที่หุ่นยนต์ทำงานให้มนุษย์ จนหุ่นยนต์มีความรู้สึกนึกคิดและร่วมกันต่อต้านมนุษย์ ความสำคัญของบทละครนี้คือ ชาแป็กใช้คำว่า (ซึ่งพี่ชายเป็นผู้บัญญัติ) เรียกหุ่นยนต์เป็นครั้งแรก (โดยหุ่นยนต์ที่ชาแป็กกล่าวถึงนั้นคือแอนดรอยด์ในปัจจุบัน) ได้รับความนิยมอย่างสูง จนแปลไปแล้วกว่า 30 ภาษาทั่วโลก (ในฉบับภาษาอังกฤษใช้ชื่อ)
นอกจากแนววิทยาศาสตร์แล้ว ชาแป็กยังเขียนบทความทางการเมืองอีกด้วย โดยเขามีแนวคิดต่อต้านระบอบนาซีและฟาสซิสต์ เขาปฏิเสธที่จะลี้ภัยในช่วงที่เชโกสโลวาเกียกำลังถูกนาซียึด ด้วยปัญหาสุขภาพ ชาแป็กเสียชีวิตที่ปรากเมื่อ พ.ศ. 2481 จากอาการปอดบวม สิริอายุ 48 ปี
มาลัย หุวะนันทน์

ศาสตราจารย์ ดร. มาลัย หุวะนันทน์ อดีตรัฐมนตรีช่วยว่าการกระทรวงมหาดไทย สมาชิกวุฒิสภา สมาชิกสภานิติบัญญัติแห่งชาติ รองปลัดกระทรวงมหาดไทย ผู้ว่าราชการจังหวัดภูเก็ต อธิการบดีสถาบันบัณฑิตพัฒนบริหารศาสตร์ (นิด้า) และเป็นผู้ร่วมก่อตั้งสถาบันบัณฑิตพัฒนบริหารศาสตร์ (NIDA)
ประวัติ.
ศาสตราจารย์ ดร.มาลัย หุวะนันทน์ ม.ป.ช. ม.ว.ม. ท.จ.ว. จบการศึกษาระดับปริญญาเอกทางรัฐประศาสนศาสตร์จาก มหาวิทยาลัยมิชิแกน เป็นชาวไทยคนแรกที่สำเร็จการศึกษาระดับปริญญาเอกในสาขาวิชานี้ และ ได้รับปริญญาดุษฎีบัณฑิตกิตติมศักดิ์จากมหาวิทยาลัยอินเดียนา ศ.ดร.มาลัยและ ศ.คุณหญิงอุบลได้เข้าร่วมขบวนการสมาชิกเสรีไทยในระหว่างสงครามโลกครั้งที่สองในระหว่างศึกษาที่สหรัฐอเมริกา เมื่อกลับมาประเทศไทย เข้ารับราชการในสังกัดกระทรวงมหาดไทย และได้ร่วมจัดทำหลักสูตรของ คณะรัฐศาสตร์ จุฬาลงกรณ์มหาวิทยาลัย ในช่วงของการกลับมาจัดตั้งอีกครั้งในปี พ.ศ. 2491จนดำรงตำแหน่งรักษาการคณบดี ก่อนที่กระทรวงมหาดไทยเรียกตัวกลับไปดำรงตำแหน่ง หัวหน้ากองควบคุมเทศบาล และดำรงตำแหน่งผู้ว่าราชการจังหวัดภูเก็ต ในระหว่างปี พ.ศ. 2494 ถึงปี พ.ศ. 2495 เมื่อกลับมาได้ดำรงตำแหน่งรองอธิบดีกรมประชาสงเคราห์ พร้อมทั้งดำรงตำแหน่งทางวิชาการ เป็นคณบดีในคณะต่างๆในมหาวิทยาลัยธรรมศาสตร์ ได้แก่ คณะรัฐศาสตร์ ในระหว่างปี พ.ศ. 2495 ถึงปี พ.ศ. 2499 คณบดีคนแรกของคณะสังคมสงเคราะห์ศาสตร์ ในปี พ.ศ. 2497 และได้ก่อตั้ง คณะรัฐประศาสนศาสตร์ มหาวิทยาลัยธรรมศาสตร์ ในปี พ.ศ. 2498 (ซึ่งต่อมาคณะได้โอนไปเป็น 1ใน 4 คณะแรกตั้งสังกัดสถาบันบัณฑิตพัฒนบริหารศาสตร์ หรือ นิด้า
) ในปี พ.ศ. 2509 ได้ร่วมก่อตั้งสถาบันบัณฑิตพัฒนบริหารศาสตร์และได้ดำรงตำแหน่งอธิการบดีในปี พ.ศ. 2510 จนถึงปี พ.ศ. 2514 และ นายกสภาสถาบันบัณฑิตพัฒนบริหารศาสตร์ ใน พ.ศ. 2515 
ในปี พ.ศ. 2511 ได้ร่วมก่อตั้งพรรคสหประชาไทย และจากนั้นในปี พ.ศ. 2515 ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลจอมพลถนอม กิตติขจร (ครม.32) และส่งเสริมและวางรากฐานเพื่อผลักดันนโยบายด้านการจัดหาที่อยู่อาศัยแก่ผู้มีรายได้น้อย โดยเป็นประธานกรรมการการเคหะแห่งชาติคนแรก
ในด้านครอบครัว สมรสกับ ศาสตราจารย์ คุณหญิงอุบล หุวะนันทน์ ป.ม. ท.จ. อดีตรองอธิการบดี มหาวิทยาลัยศรีนครินทรวิโรฒ ซึ่งร่วมริเริ่มก่อตั้งโรงเรียนสาธิตมหาวิทยาลัยศรีนครินทรวิโรฒ ปทุมวัน อดีตประธานสภาสตรีแห่งชาติและนายกสมาคมสตรีหลายแห่ง เช่น สหพันธ์สตรีอาสาสมัครรักษาดินแดน สมาคมสตรีไทย สมาคมนักเรียนเก่าราชินี จบการศึกษาเป็น อักษรศาสตรบัณฑิตรุ่นแรก จากจุฬาลงกรณ์มหาวิทยาลัย ใน พ.ศ. 2478 ต่อมาได้รับทุนบาร์เบอร์ ไปศึกษาจนได้รับปริญญาโททางการศึกษา จากมหาวิทยาลัยมิชิแกน แอน อาร์เบอร์ คุณหญิงเป็นชาวไทยคนแรกที่ได้รับเลือกให้เป็นผู้แทนของประเทศใน คณะกรรมาธิการว่าด้วยสถานภาพสตรีของสหประชาชาติ พ.ศ. 2515 - 2517 (UN Commission on the Status of Women (1972-1974) ; UN Women ในปัจจุบัน) จากผลงานด้านการริหารการศึกษาและการสังคมสงเคราะห์จึงได้รับปริญญาดุษฎีบัณฑิตกิตติมศักดิ์ด้านการบริหารการศึกษาจากมหาวิทยาลัยศรีนครินทรวิโรฒ ในปี พ.ศ. 2524 
ศาสตราจารย์ ดร.มาลัย - ศาสตราจารย์คุณหญิง อุบล หุวะนันทน์ มีบุตร-ธิดา 
รองศาสตราจารย์ อุมา สุคนธมาน อดีต สมาชิกสภานิติบัญญัติแห่งชาติ ข้าราชการบำนาญ จุฬาลงกรณ์มหาวิทยาลัย
ดร. โอม หุวะนันทน์ ผู้ก่อตั้งและผู้อำนวยการคนแรก วิทยาลัยการจัดการ มหาวิทยาลัยมหิดล
พลตำรวจโท อมรรักษ์ หุวะนันทน์ อดีตหัวหน้าตำรวจราชสำนักประจำ
สเตฟัน เดอ ไฟร

สเตฟัน เดอ เฟร (เกิดเมื่อวันที่ 5 กุมภาพันธ์ ค.ศ. 1992) เป็นนักฟุตบอลอาชีพชาวดัตช์ ปัจจุบันลงเล่นในตำแหน่งกองหลังให้กับอินแตร์นาซีโอนาเลในเซเรียอา และทีมชาติเนเธอร์แลนด์
เดอ เฟร เริ่มต้นการเป็นนักฟุตบอลกับเฟเฟ สปิริต  ซึ่งเป็นสโมสรสมัครเล่นในบ้านเกิดของเขา ต่อมาได้ลงเล่นฟุตบอลอาชีพเป็นครั้งแรกกับไฟเยอโนร์ดขณะมีอายุได้ 17 ปี เขาเล่นในลีกเอเรอดีวีซีกับสโมสรนี้อยู่ห้าฤดูกาลโดยได้ทำหน้าที่กัปตันทีมในช่วงเวลาสั้น ๆ ก่อนจะย้ายไปยังลาซีโอในเดือนกรกฎาคม ค.ศ. 2014
ในฐานะผู้เล่นทีมชาติชุดใหญ่ตั้งแต่ปี ค.ศ. 2012 เดอ เฟร ได้ลงเล่นให้กับเนเธอร์แลนด์มาแล้วกว่ายี่สิบนัด โดยมีส่วนร่วมในทีมชาติดัตช์ซึ่งได้อันดับที่ 3 ในฟุตบอลโลก 2014 และได้รับการคัดเลือกจากนักวิจารณ์หลายคนให้อยู่ในทีมยอดเยี่ยมประจำการแข่งขันดังกล่าว
เหงียน ถิ หง็อก ฮวา

เหงียน ถิ หง็อก ฮวา (เกิด 10 พฤศจิกายน ค.ศ. 1987) เป็นหนึ่งในสมาชิกของวอลเลย์บอลหญิงทีมชาติเวียดนาม โดยเธอได้เป็นกัปตันของทีมดังกล่าวตั้งแต่ปี ค.ศ. 2009
ปัจจุบันเธอทำหน้าที่ร่วมกับสังกัดสโมสรวอลเลย์บอลบาง ในการแข่งขันวอลเลย์บอลไทยแลนด์ลีก
วัดโขลงสุวรรณคีรี

วัดโขลงสุวรรณคีรี เป็นวัดในพระพุทธศาสนา สังกัดมหานิกาย ตั้งอยู่ที่ตำบลคูบัว อำเภอเมืองราชบุรี จังหวัดราชบุรี ตั้งมาประมาณ 59 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลคูบัว
ประวัติ.
วัดโขลงสุวรรณคีรี ตั้งเมื่อวันที่ 21 กุมภาพันธ์ พ.ศ. 2518 เมื่อ พ.ศ. 2498 หลวงพ่อธรรม สิริจนฺโท ได้ไปสร้างที่พักสงฆ์ มูลดินลักษณะคล้ายภูเขาขนาดย่อม (ปัจจุบันคือโบราณสถานสมัยทวาราวดี หมายเลข 18) สภาพเดิมมีต้นไม้ขึ้นปกคลุม รกทึบ มีพระพุทธรูปหินแดง 3 องค์ ประดิษฐานอยู่บนแท่นปูน มีเสาไม้แก่นเก่าๆ ไม่มีหลังคา ชาวบ้านเรียกสถานนี้ว่า “วัดโขลง” มาแต่เดิม พระพุทธรูป 3 องค์ นี้สัณฐานตามพุทธลักษณะแล้วอยู่ในสมัยกรุงศรีอยุธยาตอนต้น จึงสันนิษฐานว่า “วัดโขลง” น่าจะเป็นวัดที่สร้างขึ้นในสมัยกรุงศรีอยุธยาตอนต้นด้วยเช่นกัน แต่ตอนที่หลวงพ่อธรรมไปสร้างที่พักสงฆ์นั้น มีพระพุทธรูปเหลือเพียงองค์เดียว ชาวบ้านเรียกพระพุทธรูปองค์นี้ว่า “หลวงพ่อแดง” หลังจากหลวงพ่อธรรม สิริจนฺโท ได้สร้างที่พักสงฆ์ และจำพรรษาอยู่ที่วัดโขลงสุวรรณคีรีแล้วจึงได้มีพระสงฆ์มาจำพรรษาเพิ่มขึ้น 
จนกระทั่ง พ.ศ. 2504 กรมศิลปากร ได้ค้นพบโบราณสถานบ้านคูบัว จึงได้ดำเนินการขุดแต่ง และบูรณะโบราณสถานบ้านคูบัวทั้งหมด หลวงพ่อธรรม พร้อมด้วยชาวบ้านจึงได้เคลื่อนย้ายสิ่งปลูกสร้าง ซึ่งตั้งอยู่บนมูลดินซาก โบราณสถานลงมาปลูกบนพื้นราบรอบๆ โบราณสถาน พร้อมได้เคลื่อนย้าย “หลวงพ่อแดง” ลงมาประดิษฐานไว้ในวิหาร วัดได้เจริญขึ้นตามลำดับมีสิ่งก่อสร้างเพิ่มขึ้น หลวงพ่อธรรม สิริจนฺโท ได้รับการแต่งตั้งเป็นเจ้าอาวาสรูปแรก ต่อมาได้รับพระราชทานสมณศักดิ์ พระครูเจ้าอาวาสวัดราษฎร์ชั้นโท ที่ “พระครูสิริธรรมาภิรักษ์” จนถึง พ.ศ. 2534 ท่านได้มรณภาพ ต่อจากนั้นเจ้าคณะจังหวัดราชบุรีได้แต่งตั้ง “พระครูสิทธิวชิราธร” เป็นเจ้าอาวาสวัดโขลงสุวรรณคีรี ตั้งแต่วันที่ 24 ธันวาคม พ.ศ. 2535 จนถึงปัจจุบัน
เนื่องจากวัดนี้เป็นวัดร้างมาก่อน โดยมาเริ่มฟื้นฟูเป็นที่พักสงฆ์เมื่อปี พ.ศ. 2498 ซึ่งอายุของวัดนับได้เพียง 59 ปีเท่านั้น กอปรกับสถานที่ตั้งวัดอยู่ห่างจากหมู่บ้าน ทำให้สิ่งก่อสร้างต่างๆ ภายในวัดไม่อยู่ในสภาพที่ถาวรและสวยงามเท่าที่ควร แต่ชาวบ้านต่างก็ภูมิใจที่ได้มีส่วนร่วมในการช่วยอนุรักษ์ ดูแลโบราณสถานสำคัญ คือ โบราณสถานสมัยทวาราวดี ทางวัดได้มอบที่ดินของวัดส่วนหนึ่งใช้เป็นสถานที่ก่อสร้างพิพิธภัณฑ์พื้นบ้าน โดยประชาชนชาวคูบัวร่วมกับองค์การบริหารส่วนจังหวัดราชบุรีร่วมกันก่อสร้าง
เจ้าอาวาส.
ข้อมูลเกี่ยวกับข้อมูลผู้บริหาร, สมภาร, เจ้าอาวาสที่ปกครองวัดสืบต่อกันมาเท่าที่ทราบนามของวัดโขลงสุวรรณคีรีจากอดีตจนถึงปัจจุบันมีดังนี้
เอกลักษณ์พิเศษวัดโขลงสุวรรณคีรี.
เอกลักษณ์พิเศษของวัดโขลงสุวรรณคีรีนั้น มีดังต่อไปนี้
ซันโทรี่ซันเบิดส์

ซันโทรี่ซันเบิดส์  เป็นสโมสรวอลเลย์บอลชายตั้งอยู่ในเมืองมิโน, จังหวัดโอซากะ ประเทศญี่ปุ่น สโมสรก่อตั้งขึ้นในปี ค.ศ. 1973 สโมสรนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทซันโทรี่
สมาชิกทีมปัจจุบัน.
ข้อมูล ณ เดือนมิถุนายน ค.ศ. 2014
สนิทชิดเชือด

สนิทชิดเชือด  เป็นนวนิยายแนวสืบสวนสอบสวน ประพันธ์โดย จิลเลียน ฟลินน์ (Gillian Flynn) ซึ่งเป็นผลงานนวนิยายเรื่องแรกของเธอ ตีพิมพ์ครั้งแรกเมื่อปี ค.ศ. 2006 ส่วนในประเทศไทย ตีพิมพ์โดย น้ำพุสำนักพิมพ์
การประกวดเพลงยูโรวิชันปี 1983

การประกวดเพลงยูโรวิชันปี 1983 เป็นการประกวดร้องเพลงโดยจัดขึ้นที่เมืองมิวนิก ประเทศเยอรมนี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ Si la vie est cadeau ขับร้องโดย Corinne Hermès ตัวแทนจากลักเซมเบิร์ก
การออกอากาศ.
สมาคมสถาบันการกระจายเสียงของสหพันธ์สาธารณรัฐเยอรมนี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
ปราสาทมืด

ปราสาทมืด เป็นบทประพันธ์ของจุลลดา ภักดีภูมินทร์ เป็นเรื่องราวของหม่อมเจ้าหญิงผู้สูงศักดิ์ผู้หลบหนีหม่อมแม่ที่จะแต่งงาน มาเป็นพีเลี้ยงของ "คุณแจ๋ว" น้องสาวพิการของคุณหมอภรตผู้เฉยชาในปราสาทใหญ่แต่เต็มไปด้วยเรื่องลึกลับ เธอได้รับการปองร้ายจากแม่บ้าน "ป้าแช่ม" และลูกสาวคือ "กัญญา" โดยมีคุณหมอภะรตคอยช่วยเหลือจนสนิทสนมและแอบหลงรักกัน รวมทั้งยังได้รู้จักอีกทั้งไปมาหาสู่กับ “ศุลีมาศ” และ “วิษณุ” เจ้าของ ไร่สองพี่น้อง” กับ "พระองค์เจ้ารวิศักดิ์"
ละครโทรทัศน์.
ถูกนำมาสร้างเป็นภาพยนตร์ 2 ครั้ง และนำมาสร้างเป็นละครโทรทัศน์ถึง 5 ครั้ง
บลีดอิตเอาต์

"บลีดอิตเอาต์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลลำดับที่สองจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายในวันที่ 17 สิงหาคม พ.ศ. 2550
ในวันที่ 30 กรกฎาคม พ.ศ. 2550 มิวสิกวิดีโอของเพลงนี้ได้ปรากฏในเอ็มทีวีเยอรมนีและเอ็มทีวีเอเชีย เพลงนี้ติดอันดับที่ 44 ในรายชื่อ 100 เพลงยอดเยี่ยมแห่งปี พ.ศ. 2550 ของ"โรลลิงสโตน" และยังได้อยู่ในอันดับที่ 83 ในรายชื่อ 100 เพลงฮิตสูงสุดแห่งปี พ.ศ. 2550 ของช่อง"เอ็มทีวีภาคพื้นเอเชียแปซิฟิก" "บลีดอิตเอาต์" มักจะใช้เป็นเพลงสุดท้ายในหลายคอนเสิร์ตของลิงคินพาร์ก โดยจะรวมท่อนคอรัสแบบช้าในตอนท้าย และท่อนโซโลกลองพิเศษของรอบ บัวร์ดอน
รายชื่อเพลง.
เพลงทั้งหมดแต่งโดยลิงคินพาร์ก
สโมสรวอลเลย์บอลเพชรบุรี

สโมสรวอลเลย์บอลเพชรบุรี–กรุงเทพมหานคร  เป็นทีมวอลเลย์บอลชาย ตั้งอยู่ ณ จังหวัดเพชรบุรี ประเทศไทย โดยทีมนี้เข้าแข่งขันในวอลเลย์บอลไทยแลนด์ลีก
รายชื่อผู้เล่นปัจจุบัน.
ข้อมูล ณ เดือนตุลาคม ค.ศ. 2014
สโมสรวอลเลย์บอลชายนครนนท์

สโมสรวอลเลย์บอลทรีบรอดแบนด์ นครนนท์–สวนดุสิต เป็นสโมสรวอลเลย์บอลชายตั้งอยู่ที่จังหวัดนนทบุรี, ประเทศไทย โดยทีมนี้เคยเข้าแข่งขันในวอลเลย์บอลไทยแลนด์ลีก
รายชื่อผู้เล่นปัจจุบัน.
ข้อมูล ณ เดือนตุลาคม ค.ศ. 2014
การ์เด้น มิวสิค

การ์เด้น มิวสิค  เป็นค่ายเพลงย่อยในเครืออาร์เอส ก่อตั้งขึ้นในปี 2554 เพื่อทำเพลงในแนวทางที่ต่างจากแนวแมสทั่วๆ ไป
ประวัติ.
พ.ศ. 2554 เปิดค่าย "การ์เด้น มิวสิค (Garden Music)" โดยเป็นการแยกตัวออกมาจากค่าย อาร์เอส มิวสิค เพื่อทำเพลงในแนว Easy Listening และ Indy ที่แตกต่างจากแนวแมสทั่ว ๆ ไป โดยศิลปินที่มาอยู่ในค่ายคนแรกคือ เอก สุระเชษฐ์ (Akera) ตามมาด้วยศิลปินหญิงคนแรก ณิณัฐ (Ninut)
พ.ศ. 2555 วง อินเฟมัส (Infamous) และ อาร์ทฟลอร์ (Artfloor) ย้ายจากค่ายอาร์เอส มิวสิค เข้ามาอยู่ในสังกัดการ์เด้น
พ.ศ. 2556 เปิดตัว 4 ศิลปินใหม่ เดอะโพสิทีฟ (The Positive), นิว โฟลเดอร์ (New Folder), อลาร์มไนน์ (Alarm9) และ มาร์ค เจนมานะ (Mark)
ปลายปี พ.ศ. 2557 ค่ายย่อย The Demo ถูกยุบเข้ามาเป็นส่วนหนึ่งของค่ายการ์เด้น ศิลปินในค่ายย่อยนั้นซึ่งได้แก่ สปลิท (Split), ฟ้า (Fah), เจฟ (Jeff) และ อั๋น เจษฎา จึงย้ายเข้ามาเป็นส่วนหนึ่งของค่ายการ์เด้น
วอลเลย์บอลชายไทยแลนด์ลีก 2014-15

วอลเลย์บอลชายไทยแลนด์ลีก 2014-15 หรือ วอลเลย์บอลชายไทยแลนด์ลีก 2558 โดยครั้งนี้จัดขึ้นเป็นครั้งที่ 10 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 25 ตุลาคม พ.ศ. 2559
<templatestyles src="Template:TOC limit/styles.css" />
ทวี แรงขำ

ศาสตราจารย์ ทวี แรงขำ (2 มกราคม 2450 - 7 ตุลาคม 2528) ข้าราชการ นักการเมืองและนักวิชาการชาวไทย เป็นอดีตรองประธานสภานิติบัญญัติแห่งชาติ อดีตรัฐมนตรีช่วยว่าการกระทรวงมหาดไทย (ครม.27, 28, 30, 31) อดีตผู้ว่าราชการจังหวัดหลายจังหวัด และอดีตคณบดีคณะรัฐศาสตร์ มหาวิทยาลัยธรรมศาสตร์
การทำงาน.
ทวี แรงขำ เป็นข้าราชการพลเรือนในสังกัดกระทรวงมหาดไทย เคยดำรงตำแหน่งเป็นผู้ว่าราชการจังหวัดนครปฐม (พ.ศ. 2487-2488) ผู้ว่าราชการจังหวัดเชียงใหม่ ในปี พ.ศ. 2488 ถึงปี พ.ศ. 2489 ต่อมาได้เข้าทำงานเป็นอาจารย์ประจำมหาวิทยาลัยธรรมศาสตร์ และดำรงตำแหน่งเป็นคณบดีคณะรัฐศาสตร์ มหาวิทยาลัยธรรมศาสตร์ ในระหว่างปี พ.ศ. 2499 ถึงปี พ.ศ. 2512 และเคยรักษาการอธิการบดี ในเดือนตุลาคม พ.ศ. 2500
งานการเมือง.
ทวี แรงขำ ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายพจน์ สารสิน (ครม.27) พ.ศ. 2500 และในรัฐบาลจอมพลถนอม กิตติขจร (ครม.28, 30, 31) พ.ศ. 2500 และ พ.ศ. 2506-2514 และเป็นประจำสำนักทำเนียบนายกรัฐมนตรี ในปี พ.ศ. 2502
ทวี แรงขำ เคยร่วมก่อตั้งพรรคสหประชาไทย กับจอมพลถนอม กิตติขจร ในปี พ.ศ. 2511 ได้รับเลือกเป็นรองประธานสภานิติบัญญัติแห่งชาติ ในปี พ.ศ. 2515 และเป็นสมาชิกสภานิติบัญญัติแห่งชาติ ในปี พ.ศ. 2516
โมเช คัตซาฟ

โมเช คัตซาฟ (เกิดที่ Musa Qasab ในวันที่ 5 ธันวาคม ค.ศ. 1945) เป็นนักการเมืองเชื้อสายอิหร่าน-ยิวในประเทศอิสราเอล และเป็นประธานาธิบดีคนที่ 8 ในปี ค.ศ. 2000 – 2007 แต่ในช่วงปลายของการดำรงตำแหน่งเขาถูกกล่าวหาว่าข่มขืนผู้ใต้บังคับบัญชาหญิงคนหนึ่ง เขาจึงตัดสินใจลาออกจากตำแหน่งในปี ค.ศ. 2007 เพื่อเป็นการต่อรอง และปฏิเสธข้อตกลงกับอัยการและสาบานว่าเขาจะพิสูจน์ความบริสุทธิ์ของเขาในศาล ต่อมาในวันที่ 30 ธันวาคม ค.ศ. 2010 เขาถูกศาลตัดสินว่ามีความผิดในข้อหาข่มขืนจริง และมีความผิดฐานขัดขวางกระบวนการยุติธรรมและติดสินบนเจ้าพนักงาน ในท้ายที่สุดแล้วศาลฎีกาพิพากษาให้เขาจำคุกเป็นเวลา 7 ปี
เบบี้เมทัล

เบบี้เมทัล (; โรมาจิ: "Bebīmetaru") เป็นวงไอดอลญี่ปุ่นแนวคาวาอีเมทัล สมาชิกวงประกอบด้วย ซูซูกะ นากาโมโตะ หรือ "ซูเมทัล", โมอะ คิกูจิ หรือ "โมอะเมทัล" และโมโมโกะ โอกาซากิ หรือ "โมโมเมทัล" โดยมีโคบะเมทัลจากอะมิวส์เป็นโปรดิวเซอร์ให้กับวง มีวงดนตรีเฮฟวีเมทัลที่เล่นเป็นแบกอัปในการแสดง รู้จักกันในชื่อ "คามิแบนด์"
วงก่อตั้งขึ้นเมื่อปี ค.ศ. 2010 ด้วยสมาชิกเริ่มแรก ได้แก่ ซูเมทัล โมอะเมทัล และยูอิ มิซูโนะ หรือ "ยูอิเมทัล" ด้วยแนวคิดการรวมกันของแนวดนตรีเฮฟวีเมทัลและไอดอลญี่ปุ่น เดิมเป็นหน่วยย่อยของวงไอดอลญี่ปุ่นที่ชื่อ ซากูระกากูอิง ต่อมาเบบี้เมทัลได้กลายเป็นวงอิสระ หลังจากที่ซูซูกะได้จบการศึกษาจากซากูระกากูอิงในปี ค.ศ. 2013 เบบี้เมทัลได้ออกจำหน่ายอัลบั้มแรก "เบบี้เมทัล" ในเดือนกุมภาพันธ์ ค.ศ. 2014 อัลบั้มที่สอง "เมทัลรีซิสแทนซ์" ได้ออกจำหน่ายไปทั่วโลกในวันที่  (2016--) และสามารถขึ้นอันดับในชาร์ตระดับสากล เบบี้เมทัลได้ออกแสดงหลายทัวร์ด้วยกัน ส่วนใหญ่เป็นทัวร์ที่จัดขึ้นนอกทวีปเอเชีย
วันที่ 19 ตุลาคม ค.ศ. 2018 เบบี้เมทัลได้ประกาศว่า ยูอิ มิซูโนะ (ยูอิเมทัล) ได้ตัดสินใจออกจากวงเนื่องจากปัญหาสุขภาพ หลังจากที่เธอไม่ปรากฏตัวในการแสดงสดมาตั้งแต่เดือนธันวาคม ค.ศ. 2017 ตั้งแต่การออกจากวงของยูอิ วงได้ทำการแสดงด้วยสมาชิกเต้นแบกอัป โดยในปี ค.ศ. 2019 ทางวงได้ใช้สมาชิกเต้นแบกอัปสามคนผลัดเปลี่ยนหมุนเวียนกันไปในการแสดงสดแต่ละครั้ง ซึ่งสมาชิกเต้นแบกอัปนี้ เรียกว่า "อเวนเจอร์ส" ต่อมา โมโมโกะ โอกาซากิ หนึ่งในอเวนเจอร์ส และเคยเป็นสมาชิกของซากูระกากูอิง ได้เข้าร่วมกับเบบี้เมทัลในฐานะสมาชิกหลักคนที่สามในเดือนเมษายน ค.ศ. 2023 ภายใต้ชื่อ โมโมเมทัล
ประวัติ.
วงเบบี้เมทัลก่อตั้งขึ้นเมื่อปี พ.ศ. 2553 โดยเป็นวงที่เป็นกลุ่มย่อยของ วงดนตรีประเภทไอดอลหญิงของประเทศญี่ปุ่นชื่อว่า แนวคิดของวง เบบี้เมทัล แรกเริ่มคือ ชมรมเครื่องดนตรีหนัก (จูองบุ) ซึ่งเป็นหนึ่งในชมรมของวงซากุระกาคุอิน ที่มีธีมของวงเป็นโรงเรียนในชั้นประถมถึงมัธยมต้นในญี่ปุ่น และมีท่าประจำวงเป็นสุนัขจิ้งจอก (Fox Sign)
ในเดือนมีนาคม ปี พ.ศ. 2556 ซูได้จบการศึกษาของวงซากุระ กาคุอิน โดยที่เธอยังทำหน้าที่เป็นนักร้องนำของวง เบบี้เมทัล ต่อไปจนถึงปัจจุบัน
สมาชิก.
คามิแบนด์.
<templatestyles src="Div col/styles.css"/>
ผลงาน.
สตูดิโออัลบั้มทั้งหมด 4 ชุด ได้แก่
คูนิฮิโระ ชิมิซุ

คูนิฮิโระ ชิมิซุ (เกิด 11 สิงหาคม 1986) เป็นอดีตนักกีฬาวอลเลย์บอลชายทีมชาติญี่ปุ่น โดยเขาประกาศเลิกเล่นในระดับทีมชาติหลังจากจบที่อันดับ 7 ในการแข่งขันโตเกียวโอลิมปิก 2020 ปัจจุบันเขาเล่นในลีกอาชีพให้กับสโมสรสโมสรพานาโซนิคแพนเธอร์ส
อาหรับวินเทอร์

อาหรับวินเทอร์  เป็นคำที่ใช้อธิบายสถานการณ์ความรุนแรงและความผันผวนทางการเมืองในโลกอาหรับ ซึ่งเกิดขึ้นหลัง "อาหรับสปริง" อันได้แก่ สงครามกลางเมืองซีเรีย, เหตุจลาจลในอิรัก, วิกฤตการณ์ในอียิปต์ และวิกฤตการณ์ในเยเมน รวมไปถึงความขัดแย้งอื่น ๆ ในเลบานอน, ลิเบีย, ตูนิเซีย และบาห์เรน
เนเมซิส (เรซิเดนต์อีวิล)

เนเมซิส  หรือ ผู้ตามล่า  เป็นตัวละครสมมุติจากแฟรนไชส์เกม"เรซิเดนต์อีวิล"ของแคปคอม ปรากฏตัวครั้งแรกในเกม "" ก่อนที่จะไปปรากฏตัวในเกมภาคอื่นและปรากฏเป็นตัวประกอบ เนเมซิสยังออกมาในรูปแบบสินค้าต่าง ๆ และปรากฏในภาพยนตร์เรื่อง "ผีชีวะ 2 ผ่าวิกฤตไวรัสสยองโลก" เมื่อปี ค.ศ. 2004 ด้วย ผู้พากย์เสียงตัวละครคือนักแสดงที่ไม่ระบุชื่อคนหนึ่ง และรับบทในภาพยนตร์โดยแมทธิว จี. เทย์เลอร์
ตั้งแต่เนเมซิสปรากฏตัวครั้งแรก ได้รับการตอบรับด้านบวก และกลายเป็นหนึ่งในตัวละครที่เป็นที่นิยมมากที่สุดในซีรีส์ สื่อตีพิมพ์บางแห่งชื่นชมตัวละครดังกล่าวว่าเป็นปฏิปักษ์ผู้น่าเกรงขามคนหนึ่ง ขณะที่บางแห่งกล่าวว่าเป็นหนึ่งในสัตว์ประหลาดที่ชื่นชอบและน่ากลัวที่สุดในบรรดาวิดีโอเกม
โวล์ฟด็อกส์ นาโงยะ

โวล์ฟด็อกส์ นาโงยะ  เป็นสโมสรวอลเลย์บอลชาย ซึ่งตั้งอยู่ ณ อินาซาวะ, จังหวัดไอจิ ประเทศญี่ปุ่น ทีมนี้เข้าแข่งขันในวี.พรีเมียร์ลีก
ประวัติ.
สโมสรนี้ได้รับการก่อตั้งขึ้นในปี ค.ศ. 1961 โดยคนงานของโทโยดะโกเซย์ หนึ่งในกลุ่มบริษัทโตโยต้ามอเตอร์ สโมสรได้รับการเลื่อนชั้นสู่การแข่งขันลีกภูมิภาคใน ค.ศ. 1984 และสโมสรนี้ได้รางวัลรองชนะเลิศของลีกในประเทศในปี ค.ศ. 1993 สโมสรได้รับการเลื่อนชั้นสู่การแข่งขัน วี.พรีเมียร์ลีก ในปี ค.ศ. 1998 เป็นครั้งแรก 
เมื่อวันที่ 19 มิถุนายน ค.ศ. 2019 สโมสรได้การประกาศเปลี่ยนชื่อทีมใหม่เป็น โวล์ฟด็อกส์ นาโงยะ
สมาชิกทีมปัจจุบัน.
ข้อมูล ณ เดือนสิงหาคม ค.ศ. 2014
แชโดว์ออฟเดอะเดย์

"แชโดว์ออฟเดอะเดย์"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายในประเทศออสเตรเลียเมื่อวันที่ 16 ตุลาคม พ.ศ. 2550 ต่อมาในประเทศสหรัฐอเมริกาเมื่อวันที่ 30 ตุลาคม พ.ศ. 2550 และออกจำหน่ายทั่วโลกเมื่อวันที่ 12 พฤศจิกายน พ.ศ. 2550
มิวสิกวิดีโอ.
มิวสิกวิดีโอของเพลงนี้ กำกับโดย โจ ฮาห์น เกี่ยวกับที่แห่งหนึ่งที่กำลังประสบกับเหตุการณ์ความไม่สงบขนาดใหญ่ ซึ่งเห็นได้ในประเทศสหรัฐอเมริกา วิดีโอนี้ถ่ายทำที่สตูดิโอทเวนตีท์เซนจูรีฟอกซ์ ในลอสแอนเจลิส ภาพการแสดงเหตุการณ์ต่างๆ จัดการโดยผู้ประสานงานสตันต์ สตีฟเวน โฮ
มิวสิกวิดีโออกเผยแพร่ทางอินเทอร์เน็ตในวันที่ 15 ตุลาคม พ.ศ. 2550 ในวิดีโอแสดงให้เห็น เชสเตอร์ เบนนิงตันตื่นขึ้นมา ด้วยนาฟิกาปลุกที่บอกเวลา 23:55 น. แสดงถึงแนวคิดถึงเรื่องนาฬิกาวันสิ้นโลก ที่อ้างอิงถึงชื่ออัลบั้ม "มินิตส์ทูมิดไนต์" (นาทีถึงเที่ยงคืน) โดยเพลงนี้อยู่ลำดับที่ 5 ในอัลบั้ม วิดีโอนี้ยาวมากกว่า 4 นาที เมื่อบวกกับเวลาที่นาฬิกาปลุกบอกเวลาในตอนแรก จะหมายความว่าเวลาจะสิ้นสุดที่ 23:59 น. หรือหนึ่งนาทีก่อนถึงเที่ยงคืน ส่วนใหญ่วิดีโอจะแสดงให้เห็นแต่ภาพของเชสเตอร์ ส่วนแบรด, รอบ, ไมค์, โจ และฟีนิกซ์ไม่ปรากฏในวิดีโอ เนื่องจากวิดีโอไม่มีการรวมภาพการแสดงดนตรีของวง นอกจากแสดงเชสเตอร์ร้องเพลง โดยวิดีโอนี้มีเสียงเอฟเฟ็กอื่นจากการแสดงภาพความไม่สงบที่ปรากฏในวิดีโอ
รายชื่อเพลง.
เพลงทั้งหมดแต่งโดยลิงคินพาร์ก
หลี่ หยุนตี๋

หลี่ หยุนตี๋  หรือที่รู้จักในชื่อ ยุนดิ เป็นนักเปียโนคลาสสิคชาวจีน เขามีชื่อเสียงอย่างมากจากการชนะเลิศในรายการประกวด International Frédéric Chopin Piano Competition ในปี 2000 ซึ่งขณะนั้นด้วยวัยเพียง 18 ปี ทำให้เขาเป็นนักเปียโนชาวเอเชียที่อายุน้อยที่สุดในประวัติศาสตร์ที่ชนะเลิศรายการแข่งขันเปียโนระดับโลก
ประวัติ.
หยุนตี๋เป็นบุตรของ นายหลี่ ฉวน กับนางจาง เซี่ยวหลู ทั้งสองเป็นคนงานของบริษัทถลุงเหล็กเสฉวนฉงชิ่ง แม้ว่าเขาจะไม่ได้เกิดในครอบครัวนักดนตรี แต่หยุนตี๋กลับชอบดนตรีมาก เมื่อเขาอายุได้ 3 ขวบ พ่อแม่ของเขาก็ซื้อหีบเพลงชักให้เป็นของขวัญ หลังจากที่หยุนตี๋ดูจะสนใจหีบเพลงชักจากที่ได้ฟังนักดนตรีบรรเลงหีบเพลงชักในห้างสรรพสินค้าแห่งหนึ่งจนถึงขนาดไม่ยอมเดินผ่านไปง่ายๆ เขาสามารถเล่นหีบเพลงชักได้อย่างคล่องแคล่วเมื่ออายุได้ราว 4 ขวบ จากการได้เรียนกับ ถาน เจียนหมิน ซึ่งเป็นอาจารย์วิชาดนตรีของมหาวิทยาลัย จนหนึ่งปีให้หลัง หยุนตี๋ชนะเลิศการประกวดแข่งขันหีบเพลงชักเยาชนเมืองฉงชิ่ง 
หยุนตี๋ได้เริ่มเรียนเปียโนเมื่ออายุราว 7 ขวบ ทักษะของเขาพัฒนาไปอย่างรวดเร็วมาก สองปีต่อมาครูของเขาจึงแนะนำหยุนตี๋แก่ ศาสตราจารย์ แดน เจายี่ ซึ่งหยุนตี๋ก็ได้เป็นนักเรียนของเจายี่เป็นเวลาถึง 9 ปีจนทักษะเปียโนของเขาอยู่ในระดับมืออาชีพ เมื่อเขาอายุ 18 ได้เข้าศึกษาต่อที่ วิทยาลัยศิลปะเสิ่นเจิ้น และต่อมาไปเรียนเปียโนต่อที่วิทยาลัยศิลปะสื่อ-ละครและดนตรีฮันโนเฟอร์ ในเยอรมนี
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทัตสึยะ ฟูกูซาวะ

ทัตสึยะ ฟูกูซาวะ (; โรมาจิ: "Fukuzawa Tatsuya", เกิด 01 กรกฎาคม 1986) เป็นอดีตนักกีฬาวอลเลย์บอลชายทีมชาติญี่ปุ่น โดยเขาประกาศเลิกเล่นวอลเลย์บอลอาชีพและทีมชาติหลังจากการแข่งขันวอลเลย์บอลชายเนชันส์ลีก 2021 และสโมสรพานาโซนิคแพนเธอร์ส ได้จัดการแข่งขันนัดอำลาให้แก่ฟูกูซาวะในวันที่ 14 สิงหาคม
เครื่องอิสริยาภรณ์ดารามหาปุตรา

เครื่องอิสริยาภรณ์ดารามหาปุตรา ("บินตัง มหาปุตรา") เป็นเครื่องอิสริยาภรณ์ที่มีลำดับเกียรติเป็นอันดับที่ 2 ของประเทศอินโดนีเซีย รองจากเครื่องอิสริยาภรณ์ดาราแห่งสาธารณรัฐอินโดนีเซีย เครื่องอิสริยาภรณ์ตระกูลนี้มอบโดยรัฐบาล โดยมีประธานาธิบดีแห่งสาธารณรัฐอินโดนีเซียเป็นประธานแห่งเครื่องอิสริยาภรณ์ เพื่อเป็นบำเหน็จความชอบในการปฏิบัติหน้าที่เพื่อมาตุภูมิอย่างโดดเด่นเป็นพิเศษในพื้นที่ที่อยู่นอกขอบเขตของทหาร มีทั้งหมด 5 ชั้น
เวสเทิร์นดิจิตอล

บริษัทเวสเทิร์นดิจิตอล (มักย่อเป็น WDC หรือ WD) เป็นหนึ่งในผู้ผลิตฮาร์ดดิสก์คอมพิวเตอร์ขนาดใหญ่ที่สุดในโลก (ร่วมกับซีเกตเทคโนโลยี (Seagate Technology)) 
บริษัทเวสเทิร์นดิจิตอลมีความเป็นมาอย่างยาวนานเกี่ยวกับอุตสาหกรรมอิเล็กทรอนิกส์ในฐานะผู้ผลิตวงจรรวมและผลิตภัณฑ์หน่วยเก็บข้อมูล เวสเทิร์นดิจิตอลก่อตั้งขึ้นวันที่ 23 เมษายน ค.ศ. 1970 โดยแอลวิน บี. ฟิลลิปส์ พนักงานของโมโตโรลา โดยก่อตั้งในชื่อ เจเนรัลดิจิตอล (General Digital) แรกเริ่มเป็นผู้ผลิตเครื่องมือทดสอบมอสเฟต (MOS) บริษัทกลายเป็นผู้ผลิตสารกึ่งตัวนำแบบพิเศษ โดยมีนักลงทุนจำนวนมากและบริษัทขนาดยักษ์อย่างบริษัทอีเมอร์สันอิเล็กทริก (Emerson Electric) ช่วยจัดหาทุนเริ่มต้น ในประมาณเดือนกรกฎาคม ค.ศ. 1971 บริษัทเปลี่ยนมาใช้ชื่อปัจจุบันและเปิดตัวผลิตภัณฑ์แรก WD1402A UART ไม่นานหลังจากนั้น
คำอุทาน

คำอุทาน หมายถึง คำที่อาจจะเป็นคำที่ใช้แสดงอารมณ์หรือความรู้สึกของผู้พูดให้มีความชัดเจนมากยิ่งขึ้น (แม้ว่าคำอุทานส่วนมากจะมีคำนิยามที่ชัดเจน) คำอย่างเช่น เอ่อ, เอิ่ม ก็ถือว่าเป็นคำอุทานเช่นกัน คำอุทานมักจะวางอยู่หน้าประโยค อาจจะเป็นคำที่มีความหมายหรือไม่มีความหมายก็ได้ รวมถึงคำที่อุทานออกมาอาจรวมไปถึงภาษาพูดต่างๆ ที่อาจจะเป็นคำหยาบคายและอาจมีคำอุทานเสริมบทด้วยก็ได้
รางวัลพิเศษมิสยูนิเวิร์สไทยแลนด์

ต่อไปนี้เป็นรางวัลพิเศษของการประกวด มิสยูนิเวิร์สไทยแลนด์ที่เริ่มการประกวดมาตั้งแต่ปี 2000 โดย 2 รางวัลพิเศษหลัก คือ ขวัญใจช่างภาพ และ มิสป็อปปูล่าโหวต และยังมีรางวัลพิเศษอื่นๆ
ยุคสุรางค์ เปรมปรีดิ์ (พ.ศ. 2543-2561).
Miss Smile by เมืองไทยประกันชีวิต.
เริ่มจัดประกวดครั้งแรกเมื่อปี 2557
Miss Elegance by น้ำดื่มสิงห์.
เริ่มจัดประกวดครั้งแรกเมื่อปี 2559
Boutique Lady by Bangkok Airways.
เริ่มจัดประกวดครั้งแรกเมื่อปี 2560
ชุดว่ายน้ำยอดเยี่ยม.
เริ่มจัดประกวดครั้งแรกเมื่อปี 2561
Miss Best Skin by Eighteen.
เริ่มจัดประกวดครั้งแรกเมื่อปี 2561
ขวัญใจประจำจังหวัด.
โดยจัดประกวดในจังหวัดที่ผู้เข้าประกวดเก็บตัว ในปี 2548,2550,2552,2558-ปัจจุบัน และไม่มีการจัดประกวดในปี 2543-2547,2549,2551,2553-2557
ขวัญใจมวลชน.
จัดการประกวดครั้งแรกในปี 2561 โดยตัดสินร่วมกับรางวัลขวัญใจประจำจังหวัด
งามอย่างไทย.
จัดประกวดในปี 2543-2554
รักความเป็นไทย.
จัดประกวดในปี 2549-2551
นางงามผิวสวย.
จัดประกวดในปี 2550-2556
ชุดไทยประยุกต์สร้างสรรค์.
จัดประกวดในปี 2556-2559
Miss Colorful Life by BEING.
จัดประกวดในปี 2557-2558
Miss Digital Girl by AIS.
จัดประกวดในปี 2558-2559
คลองบางตลาด

คลองบางตลาด เป็นคลองในกรุงเทพมหานครและจังหวัดนนทบุรี แยกจากคลองเปรมประชากร ในแขวงทุ่งสองห้อง เขตหลักสี่ กรุงเทพมหานคร ไหลผ่านคลองประปา เข้าจังหวัดนนทบุรี เป็นเส้นแบ่งเขตอำเภอเมืองนนทบุรีกับอำเภอปากเกร็ด ไปลงแม่น้ำเจ้าพระยา คลองมีความยาว 10 กิโลเมตร บริเวณปากคลองเป็นที่ตั้งของวัดเชิงท่าและวัดหน้าโบสถ์ซึ่งเป็นวัดโบราณสมัยกรุงศรีอยุธยาตอนกลาง 
ประวัติและการตั้งถิ่นฐาน.
ในอดีตบริเวณปากคลองบางตลาดมีตลาดน้ำขนาดใหญ่ มีเรือนแพมากมายจอดเรียงรายตามริมแม่น้ำ เป็นชุมชนใหญ่ตั้งแต่เสียกรุงศรีอยุธยาครั้งที่ 2 เคยเป็นชุมชนที่มีชาวมอญอาศัยอยู่หนาแน่นบริเวณปากคลอง แต่ปัจจุบันไม่มีชุมชนชาวมอญ
จน พ.ศ. 2489 รัฐบาลได้เวนคืนที่ดินบริเวณชุมชนท่าทราย ชุมชนบางตลาด เพื่อสร้างหน่วยงานของกรมชลประทาน ทำให้วัดเชิงท่าและวัดหน้าโบสถ์ซึ่งแต่เดิมมีพระสงฆ์จำพรรษาถูกเวนคืนไปด้วย จน พ.ศ. 2502 กรมชลประทานได้เข้ามาใช้ประโยชน์จากที่ดินที่ถูกเวนคืนนี้ ภายหลังพระพรหมวชิรญาณ เจ้าอาวาสวัดยานนาวา ได้ตั้งชื่อใหม่ว่า "พุทธสถานเชิงท่า–หน้าโบสถ์"
คลองบางตลาดแต่เดิมมีสภาพคดเคี้ยวมาก ต่อมากรมชลประทานได้ขุดขยายคลองให้กว้างและลึก มีการขุดแนวคลองใหม่ให้เป็นคลองแนวตรงจากปากคลองไปจนถึงคลองเกลือและคลองประปา
เข้าไปในคลองยังมีชุมชนมุสลิมมีมัสยิดประเสริฐอิสลามในท้องที่อำเภอปากเกร็ด ในอดีตสองฝั่งคลองบางตลาดต่อเนื่องไปถึงบางพูด ทุ่งสีกัน บางเขน เป็นนาข้าวและเป็นดงตาลขึ้นอยู่ทั่วไป
ไฟเย็น (วงดนตรี)

ไฟเย็น เป็นวงดนตรีเพื่อชีวิตสัญชาติไทย ซึ่งมีเนื้อหาพาดพิงการเมืองไทยและในยุคหลังรัฐประหารในประเทศไทย พ.ศ. 2549 และเนื้อหาเสียดสีสถาบันพระมหากษัตริย์
สมาชิก.
สมาชิกปัจจุบัน
อดีตสมาชิก
ประวัติ.
วงไฟเย็นเริ่มต้นจากการเป็นสมาชิกวงท่าเสา นำโดย วัฒน์ วรรลยางกูร ร่วมแสดงดนตรีบนเวทีการเมืองฝ่ายซ้ายหลายครั้ง
วงไฟเย็นเปิดตัวใน พ.ศ. 2554 และร่วมกิจกรรมของแนวร่วมประชาธิปไตยต่อต้านเผด็จการแห่งชาติ โดยแสดงดนตรีสดบนเวที ตลอดจนแสดงตามเวทีเสวนาการเมือง หรืองานรำลึก เช่น กิจกรรมรำลึกวันครบรอบเหตุการณ์ 14 ตุลา ใน พ.ศ. 2556 วงถูกต่อต้านจากกลุ่มบุคคลจำนวนหนึ่งไม่ให้แสดงดนตรีในสถานที่ราชการ
หลังจากเกิดเหตุการณ์รัฐประหารในประเทศไทย พ.ศ. 2557 สมาชิกวงไฟเย็นส่วนหนึ่งถูกคำสั่งคณะรักษาความสงบแห่งชาติ ที่ 5/2557 ให้ไปรายงานตัว ทางวงจึงไม่ได้แสดงอีกในช่วงนี้ ศาลทหารออกหมายจับ นายวัฒน์ วรรลยางกูร นายไตรรงค์ สินสืบผล นายชฤต โยนกนาคพันธุ์ และนายนิธิวัต วรรณศิริ ฐานความผิดขัดคำสั่งให้ไปรายงานตัว ไฟเย็นได้ลี้ภัยทางการเมืองไปผลิตผลงานเพลงและรายการสตรีมต่อต้านเผด็จการทหารในแถบประเทศในภูมิภาคอาเซียน เมื่อปี พ.ศ. 2559 ไฟเย็นได้ทำเพลง ขันแดงแสลงใจ ที่ได้แปลงทำนองมาจาก โบว์แดงแสลงใจ ทำให้มีทั้งคนเห็นด้วยและไม่เห็นด้วยกับเนื้อหาเพลง ด้านพลโท ชัยณรงค์ ประกาศไล่ล่านักร้องหญิงในคลิปให้ได้ โดยถือว่าเป็นภัยทางความมั่นคงภายในประเทศชาติ 
19 พฤษภาคม พ.ศ. 2562 กลุ่ม ACT4DEM นำโดยจรรยา ยิ้มประเสริฐ ได้ทำแคมเปญ #SaveFaiyen ล่าชื่อเรียกร้อง UNHCR และรัฐบาลลาว-ฝรั่งเศส ช่วยคุ้มครองให้สมาชิกวงออกไปจากพื้นที่เสี่ยง โดยแฮชแท็ก #SaveFaiyen ได้รับการพูดถึงจนติดเทรนด์อันดับหนึ่งบนทวิตเตอร์ในวันเดียวกัน ปัจจุบันได้ลี้ภัยไปประเทศฝรั่งเศส
5 มีนาคม พ.ศ. 2564 ศูนย์ทนายความเพื่อสิทธิมนุษยชนได้รับแจ้งว่าพอร์ทถูกจับกุมตัวที่บ้านพักในย่านอุดมสุข และถูกแจ้งข้อกล่าวหาตามประมวลกฎหมายอาญา มาตรา 112 และพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 จากการโพสต์เฟซบุ๊ก 3 โพสต์ ตั้งแต่เดือนกรกฎาคม 2559 
ผลงาน.
อัลบั้ม บทเพลง ปฏิวัติประชาธิปไตย (พ.ศ. 2556).
ในรูปแบบซีดี
"แผ่นที่ 1"
"แผ่นที่ 2"
ในรูปแบบดิจิตอลดาวน์โหลด
อัลบั้ม บทเพลงของมิตรสหายท่านหนึ่ง (พ.ศ. 2559).
ในรูปแบบซีดี และดิจิตอลดาวน์โหลด
อัลบั้ม บทเพลงสู่การเปลี่ยนแปลง (2011-2020) (พ.ศ. 2563).
ในรูปแบบดิจิตอลดาวน์โหลด
หน้าที่

หน้าที่เป็นคำซึ่งถ่ายทอดนัยการผูกมัดหรือข้อผูกพันทางศีลธรรมต่อบางคนหรือบางสิ่ง เมื่อบุคคลตระหนักถึงหน้าที่ ทางทฤษฎีบุคคลนั้นจะผูกมัดตนเองกับการทำให้หน้าที่บรรลุโดยไม่คำนึงถึงประโยชน์ของตนเอง ตรงแบบ "ความต้องการความยุติธรรม เกียรติยศและชื่อเสียงผูกติด" อย่างลึกซึ้งกับหน้าที่
ซิเซโร นักปรัชญาสมัยโบราณผู้อภิปรายหน้าที่ในงานของเขา "ว่าด้วยหน้าที่" (On Duty) แนะว่าหน้าที่สามารถมาได้จากสี่แหล่ง ได้แก่
การใช้คำดัดแปลงหลายคำมีกำเนิดจากความคิดที่มาข้อผูกพัน อันเป็นมโนทัศน์ซึ่งเกี่ยวข้องกับแนวคิดหน้าที่ ฉะนั้น จึงใช้ในราชการที่ปฏิบัติโดยศาสนาจารย์ของโบสถ์ ทหาร หรือลูกจ้างหรือคนใช้ใด ๆ
อนันตา แอนิเมชั่น

อนันตา แสงแห่งความหวัง  เป็นภาพยนตร์แอนิเมชันสัญชาติไทยโดย ดร.วัลลภา พิมพ์ทอง ผู้สร้างภาพยนตร์ Animation "พระพุทธเจ้า" เมื่อ พ.ศ. 2552 ดำเนินงานสร้างโดยมีเดียสแตนดาร์ด สตูดิโอ ผลงานกำกับภาพยนตร์ของ ดำเนินงานด้านโปรดักชั่นโดยบริษัท ไซน์ เอนเตอร์เทนเมนท์ จำกัด และบริหารการตลาด โดยบริษัท อีฟ มีเดีย จำกัด
ประวัติ.
อนันตา เริ่มดำเนินการสร้างเมื่อ ปี พ.ศ. 2552 แล้วเสร็จและฉายในวันที่ 19 กุมภาพันธ์ พ.ศ. 2558 รวมระยะเวลาสร้าง 6 ปี 
และในวันที่ 26 พฤษภาคม พ.ศ. 2564 ทางสถานีโทรทัศน์สีกองทัพบกช่อง 7 ได้นำภาพยนตร์แอนิเมชันเรื่องนี้นำมาฉายใหม่อีกครั้ง ในภาพยนตร์วันหยุด ในเวลา 09.45 น. เนื่องในวันวิสาขบูชา
เรื่องย่อ.
เมื่อหินศักดิ์สิทธิ์ที่ตกมาจากฟากฟ้าได้ตกไปอยู่ในการครอบครองของ "อวันตีนคร" ทำให้หลายหัวเมืองก่อสงครามแย่งชิงหินศักดิ์สิทธิ์ เพราะหวังในอิทธิฤทธิ์ปาฏิหาริย์ของหินที่จะบันดาลความสุขให้กับผู้ที่ได้ครอบครอง พระราชาแห่งอวันตีนคร ถูกลอบปรงพระชนม์จากการสมคบคิดของนางสนมเอกและบิดา พระมเหสีและเจ้าหญิงสิสิรา พระราชธิดาแห่งอวันตีนคร ถูกโยนความผิดและกล่าวหาว่าเป็นผู้วางยาพระราชา
อนันตา เจ้าชายหนุ่ม จำต้องกลายเป็นผู้กอบกู้อวันตีนครเพื่อให้กลับคืนมาสู่ความสงบ และเพื่อล้างมลทินให้กับพี่สาวและมารดา ทั้ง 3 จึงได้หนีออกจากพระราชวังโดยได้รับความช่วยเหลือจากทหารกล้า นามว่า อลันเดส และเหล่าองค์รักษ์ผู้ภักดี
แก่นของเรื่อง.
แก่นเรื่องของภาพยนตร์ “อนันตา” ผู้สร้างแฝงแง่คิดคำสอนเกี่ยวกับพุทธศาสนา โดยสื่อผ่านตัวการ์ตูนที่ลงแรงกายแรงใจ ในการวาดออกมาทีละแผ่น ด้วยความตั้งใจเป็นระยะเวลาหลายปี เพื่อให้ได้มาซึ่งภาพยนตร์แอนิเมชั่น 2D เรื่องนี้ที่ช่วยเผยแพร่คำสอนและเติมความหวังในการต่อสู้กับปัญหาต่างๆ ให้กับเยาวชนและบุคคลทั่วไป นี่อาจจะเป็นภาพยนตร์ที่สร้างกำลังใจ และสร้างแรงผลักดันให้ใครหลายๆคนที่ล้มแล้วกล้าที่จะลุกขึ้นสู้อีกครั้ง
เครื่องราชอิสริยาภรณ์ญี่ปุ่น

เครื่องราชอิสริยาภรณ์ญี่ปุ่น แบ่งออกเป็น 2 ประเภทคือ เครื่องราชอิสริยาภรณ์กับเหรียญอิสริยาภรณ์
เครื่องราชอิสริยาภรณ์.
มีทั้งหมด 7 ลำดับชั้น พ้นสมัยพระราชทาน 1 ลำดับชั้นและยังพระราชทาน 6 ลำดับชั้นมีดังต่อไปนี้
เครื่องราชอิสริยาภรณ์อันสูงส่งยิ่งดอกเบญจมาศ.
 เครื่องราชอิสริยาภรณ์อันสูงส่งยิ่งดอกเบญจมาศ  เป็นเครื่องราชอิสริยาภรณ์ชั้นสุงสุดของญี่ปุ่นมอบเพื่อเจริญสัมพันธไมตรีและเป็นเกียรติยศแก่ผู้มีคุณูปการต่อญี่ปุ่น
เครื่องราชอิสริยาภรณ์ดอกคิริ.
 เครื่องราชอิสริยาภรณ์ดอกคิริ  เป็นเครื่องราชอิสริยาภรณ์รองจากเครื่องราชอิสริยาภรณ์อันสูงส่งยิ่งดอกเบญจมาศมอบแก่รัฐบุรุษ อดีตนายกรัฐมนตรี รัฐมนตรีอาวุโส นักการทูต และตุลาการที่มีผลงานโดดเด่น มอบในฐานะประสบความสำเร็จอย่างโดดเด่นเป็นระยะเวลายาวนานหลายปี ทั้งในกิจการสาธารณะและกิจการทางการเมือง
เครื่องราชอิสริยาภรณ์เหยี่ยวทองคำ.
เครื่องราชอิสริยาภรณ์เหยี่ยวทองคำ  เป็นเครื่องราชอิสริยาภรณ์รองจากเครื่องราชอิสริยาภรณ์อันสูงส่งยิ่งดอกเบญจมาศและมีศักดิ์เท่ากับเครื่องราชอิสริยาภรณ์ดอกคิริมอบให้แก่บุคลากรทางการทหารเท่านั้น ปัจจุบันพ้นสมัยการพระราชทานแล้ว มีทั้งหมด 7 ลำดับชั้นดังนี้
เครื่องราชอิสริยาภรณ์อาทิตย์อุทัย.
เครื่องราชอิสริยาภรณ์อาทิตย์อุทัย  เป็นเครื่องราชอิสริยาภรณ์ลำดับที่ 3 ของประเทศญี่ปุ่นมอบแก่บุคคลทั่วไปมีทั้งหมด 8 ลำดับชั้นดังนี้
เครื่องราชอิสริยาภรณ์มงคลรัตน์.
เครื่องราชอิสริยาภรณ์มงคลรัตน์  เป็นเครื่องราชอิสริยาภรณ์ลำดับที่ 4 ของประเทศญี่ปุ่นแต่เดิมมีทั้งหมด 8 ลำดับชั้นแต่ในปัจจุบันมีทั้งหมด 6 ลำดับชั้นดังนี้
เครื่องราชอิสริยาภรณ์วัฒนธรรม.
เครื่องราชอิสริยาภรณ์วัฒนธรรม เป็นเครื่องราชอิสริยาภรณ์ลำดับที่ 5 ของประเทศญี่ปุ่นมอบแก่ผู้มีผลงานดีเด่น ทำประโยชน์แก่วงการศิลปวัฒนธรรมของญี่ปุ่น
เครื่องราชอิสริยาภรณ์รัตนมงกุฎ.
เครื่องราชอิสริยาภรณ์รัตนมงกุฎ เป็นเครื่องราชอิสริยาภรณ์ลำดับที่ 6 ของประเทศญี่ปุ่นมอบแก่พระราชวงศ์ที่เป็นสตรีหรือสตรีผู้ทำคุณประโยชน์แก่ญี่ปุ่นแต่เดิมมีทั้งหมด 8 ลำดับชั้นแต่ต่อมาในปี พ.ศ. 2546 ชั้นที่ 7 และ 8 ถูกยกเลิกไปปัจจุบันมีทั้งหมด 6 ลำดับชั้นดังนี้
อิสริยาภรณ์.
เหรียญเกียรติยศ.
เหรียญเกียรติยศ เป็นอิสริยาภรณ์ของประเทศญี่ปุ่นเพื่อมอบแก่บุคคลผู้ประสบความสำเร็จในด้านต่าง ๆ แบ่งเป็น6ประเภทดังนี้
ประเภท.
แถบสีแดง.
มอบครั้งแรกในปี พ.ศ. 2425 มอบแก่บุคคลผู้เสี่ยงตนในการช่วยชีวิตผู้อื่น
แถบสีเขียว.
มอบครั้งแรกในปี พ.ศ. 2425 เดิมมอบให้แก่ "เด็ก, ลูกหลาน, ภรรยา และคนรับใช้ สำหรับความกตัญญูและความขยันหมั่นเพียรอันน่ายกย่อง ในขณะที่ตัวของพวกเขาก็เป็นแบบอย่างของประชาชน"
ภายหลังสงครามโลกครั้งที่สอง ในปี พ.ศ. 2493 เหรียญนี้ก็ถูกระงับการมอบ ต่อมาในปี พ.ศ. 2498 เหรียญนี้ก็ถูกแทนที่ด้วยเหรียญเกียรติยศแถบสีเหลือง จนกระทั่งในปี พ.ศ. 2546 เหรียญเกียรติยศแถบสีเขียวก็ถูกฟื้นฟูขึ้นมาเพื่อมอบแก่บุคคลที่มีความกระตือรือร้นในการให้บริการสังคม
แถบสีเหลือง.
มอบครั้งแรกในปี พ.ศ. 2430 (ยกเลิกในภายหลัง); มอบแก่บุคคลที่มีความขยันหมั่นเพียร ในขณะที่การมีส่วนร่วมในกิจกรรมระดับมืออาชีพของพวกเขากลายเป็นแบบอย่างของประชาชน
แถบสีม่วง.
มอบครั้งแรกในปี พ.ศ. 2498 มอบแก่บุคคลที่ได้สนับสนุนต่อการพัฒนาและการปรับปรุงทางวิชาการและศิลปะจนประสบความสำเร็จ
แถบสีน้ำเงิน.
มอบครั้งแรกในปี พ.ศ. 2425 มอบแก่บุคคลที่ได้ทำผลงานสำคัญในพื้นที่พัฒนาสังคมและสวัสดิการหรือการบริการสาธารณะ
แถบสีน้ำเงินเข้ม.
มอบครั้งแรกในปี พ.ศ. 2462 มอบแก่บุคคลที่ใจกว้างต่อการช่วยเหลือทางด้านการเงินสำหรับความเป็นอยู่ที่ดีของประชาชน
โทนี่ ผี

ธนัญชัย ชนะโชติ (ชื่อเล่น ต้น) หรือรู้จักกันในชื่อ โทนี่ ผี เกิดเมื่อวันที่ 14 มิถุนายน พ.ศ. 2526 เป็นนักร้อง นักดนตรีและนักแต่งเพลงชาวไทย และเป็นโปรดิวเซอร์ให้กับศิลปินอาทิ Lolita, Samurailoud, Day Light, สุกฤษฎิ์ วิเศษแก้ว อีกทั้งธนัญชัยยังเป็นกรรมการผู้จัดการบริษัท โมบาย อินดี้ ดิจิตอล ผู้ให้บริการดูแลลิขสิทธิ์ทางด้านดิจิตอลกับศิลปินอิสระมากมาย
ประวัติ.
นาย ธนัญชัย ชนะโชติ จบศึกษาจากคณะนิเทศศาสตร์ สาขาโฆษณาการจัดการ มหาวิทยาลัยกรุงเทพ เกียรตินิยมอันดับ 2 โดยเริ่มสนใจทางด้านดนตรีตั้งแต่อายุ 8 ขวบและเป็นผู้อยู่เบื้องหลังทางวงการดนตรีให้กับศิลปินมามากมาย 
ธนัญชัยยังทำงานในบริษัท Mobile Indy Digital Co.,Ltd (ประเทศไทย) จำกัด ในแผนก Youtube MCN Speacialist 
และธนัญชัยยังเป็น พนักงาน บริษัท โมบาย อินดี้ ดิจิตอล จำกัด (Mobile Indi Digital co. Ltd) ผู้ให้บริการดูแลลิขสิทธิ์ทางด้านดิจิตอลให้กับศิลปินอิสระมากมาย 
และเป็นเจ้าของห้องอัด Tony Phee Studio 
ปัจจุบันโทนี่ ผีได้สมรสกับ ปารณีย์ ชนะโชติ และมีลูกสาวด้วยกัน 1 คน
เครื่องราชอิสริยาภรณ์ดอกคิริ

เครื่องราชอิสริยาภรณ์ดอกคิริ (; โรมาจิ: "Tōka-shō") เป็นเครื่องราชอิสริยาภรณ์ที่มอบโดยรัฐบาลญี่ปุ่น สถาปนาขึ้นในระหว่างการฟื้นฟูพระราชอำนาจสมัยเมจิเมื่อ ค.ศ. 1888 ในฐานะเครื่องราชอิสริยาภรณ์ชั้นสูงสุดของเครื่องราชอิสริยาภรณ์อาทิตย์อุทัย ภายหลังได้ยกเอาเครื่องราชอิสริยาภรณ์ชนิดนี้ออกมาเป็นอีกตระกูลหนึ่งต่างหากใน ค.ศ. 2003 เครื่องราชอิสริยาภรณ์นี้มีชั้นเดียว คือ ชั้นมหาปรมาภรณ์ดอกคิริ มีลำดับเกียรติสูงกว่าเครื่องราชอิสริยาภรณ์อาทิตย์อุทัย แต่ต่ำกว่าเครื่องราชอิสริยาภรณ์อันสูงส่งยิ่งดอกเบญจมาศ 
ดวงตราของเครื่องราชอิสริยาภรณ์ดอกคิริ (พอโลเนีย) เป็นรูปกางเขนชุบทอง ลงยารัศมีด้วยสีขาว ตรงกลางมีตราพระอาทิตย์ลงยาสีแดง ล้อมรอบด้วยรัศมีสีแดง คั่นด้วยดอกพอโลเนียสามดอกที่ระหว่างกิ่งกางเขนแต่ละกิ่ง เบื้องบนประดับด้วยใบพอโลเนียสามใบ ใช้ห้อยกับสายสะพายสีแดงขอบริ้วสีขาว สวมเฉวียงบ่าขากด้านขวาไปด้านซ้ายของผู้ได้รับพระราชทาน ขณะที่ดารามีลักษณะคล้ายคลึงกับดวงตรา เว้นแต่ไม่มีใบพอโลเนียประดับอยู่เบื้องบน ใช้ประดับที่อกเสื้อด้านซ้ายของผู้ได้รับพระราชทาน 
โดยธรรมเนียมปฏิบัติ เครื่องราชอิสริยาภรณ์นี้จะมอบให้แก่รัฐบุรุษ, อดีตนายกรัฐมนตรี, รัฐมนตรีอาวุโส, นักการทูต และตุลาการที่มีผลงานโดดเด่น อาจพระราชทานย้อนหลังการเสียชีวิตได้ และถือเป็นเกียรติยศขั้นสูงสุดที่มีการมอบให้ในกรณีปกติของระบบเครื่องราชอิสริยาภรณ์ญี่ปุ่น การมอบนั้นมิได้มอบเป็นประจำทุกปี นับตั้งแต่ ค.ศ. 2003 เป็นต้นมามีผู้ได้รับมอบเพียง 16 คนเท่านั้น เป็นชาวญี่ปุ่น 14 คน (มอบให้ย้อนหลังการเสียชีวิต 2 คน) ชาวอเมริกัน 2 คน (หนึ่งในนั้นเป็นคนเชื่อสายญี่ปุ่น คือ แดเนียล อิโนอูเอะ วุฒิสมาชิกแห่งสหรัฐอเมริกา)
ริกกี วอลเดน

ริชาร์ด "ริกกี" วอลเดน  เกิดเมื่อวันที่ 11 พฤศจิกายน ค.ศ. 1982 ในเชสเตอร์ เป็นนักสนุกเกอร์อาชีพชาวอังกฤษ
เขาชนะในรายการ เซี่ยงไฮ้มาสเตอร์ 2008 (2008 Shanghai Masters) และ อู๋ซีคลาสสิก 2012 (2012 Wuxi Classic) เขาใช้เวลากว่าสี่ฤดูกาลในอันดับท็อป 32 และเข้าสู่การถ่ายทอดสดทางโทรทัศน์ในเวิลด์แชมเปียนชิป (World Snooker Championship) ถึงสี่ครั้ง เขาได้แพ้ในรอบแรกในปี 2009 และ 2011 ในเวิลด์สนุกเกอร์แชมเปียนชิป 2013 (2013 World Snooker Championship) โดยแพ้ ไมเคิล โฮลต์ โรเบิร์ต มิลกินส์ และ ไมเคิล ไวต์ ในรอบรองชนะเลิศแพ้ให้กับ แบร์รี ฮอว์กินส์ ในปี 2014 เขาแพ้อีกครั้งให้กับฮอว์กินส์ในรอบสอง
ฌอน เมอร์ฟี

ฌอน เมอร์ฟี  เกิดเมื่อวันที่ 10 สิงหาคม ค.ศ. 1982 เป็นนักสนุกเกอร์อาชีพชาวอังกฤษ ผู้ที่ชนะในเวิลด์แชมเปียนชิป 2005 (2005 World Championship) จนได้ฉายา "The Magician" (นักมายากล) เมอร์ฟีเด่นในการออกคิวตรงและลูกไกลที่แม่นยำ
เมอร์ฟีเทิร์นโปรในปี 1998 หลังจากคว้าแชมป์รายการเวิลด์แชมเปียนชิป ก็สร้างความน่าแปลกใจโดยสามารถคว้าแชมป์ได้ รายการเก็บคะแนนอื่นที่เขาคว้าแชมป์ ได้แก่รายการมอลตาคัพ 2007 ยูเคแชมเปียนชิป 2008 เพลเยอร์ทัวร์แชมเปียนชิป 2011 และเวิลด์โอเพน 2014 เขาสามารถเข้าถึงรอบชิงในเวิลด์แชมเปียนชิป 2009 นอกจากนี้เขายังคว้าแชมป์รายการชิงเงินรางวัลครั้งที่ 7 ของเขาคือรายการมาสเตอส์ 2015 ซึ่งได้พิชิตตำแหน่งทริปเปิลคราวน์ในการเล่นอาชีพ
เมอร์ฟี ได้เงินรางวัลมากกว่าสองล้านปอนด์ รวมเซนจูรีเบรกกว่า 300 ครั้งในอาชีพของเขา เขาเคยติดอันดับสูงสุดถึงอันดับสามของโลกถึงสามฤดูกาล
พูลทรัพย์ ปิยะอนันต์

นายพูลทรัพย์ ปิยะอนันต์ ผู้ตรวจการแผ่นดินของรัฐสภา และอดีตผู้อำนวยการสำนักงบประมาณ
ประวัติ.
นายพูลทรัพย์ ปิยะอนันต์ เกิดเมื่อวันที่ 23 กุมภาพันธ์ พ.ศ. 2485 สำเร็จการศึกษาเศรษฐศาสตรบัณฑิต มหาวิทยาลัยธรรมศาสตร์ และรัฐประศาสนศาสตรมหาบัณฑิต ประเทศสหรัฐอเมริกา ปริญญาบัตรวิทยาลัยป้องกันราชอาณาจักร รุ่นที่ 36
การทำงาน.
นายพูลทรัพย์ ปิยะอนันต์ เริ่มรับราชการเมื่อ พ.ศ. 2506 ดำรงตำแหน่งพนักงานงบประมาณตรี กองจัดวางระบบงาน จากนั้น พ.ศ. 2527 เป็นผู้อานวยการกองงบประมาณฝ่ายสาธารณสุขและสาธารณูปการ ซึ่งทำให้มีส่วนในการผลักดันงบประมาณสนับสนุนด้านสาธารณสุขมูลฐานในชนบททั่วประเทศ พ.ศ. 2532 เป็นผู้อำนวยการกองงบประมาณฝ่ายเศรษฐกิจ 3 พ.ศ. 2535 เป็นผู้ช่วยผู้อำนวยการสำนักงบประมาณ พ.ศ. 2537 เป็นที่ปรึกษาสำนักงบประมาณ พ.ศ. 2541 ดำรงตำแหน่งรองผู้อำนวยการสำนักงบประมาณ พ.ศ. 2542 เป็นผู้อำนวยการสำนักงบประมาณ และตั้งแต่ พ.ศ. 2545 – 2551 เป็นผู้ตรวจการแผ่นดินของรัฐสภา] พ.ศ. 2551 – ปัจจุบัน เป็นที่ปรึกษาด้านนโยบายและแผน โครงการในคณะแพทยศาสตร์ศิริราชพยาบาล มหาวิทยาลัยมหิดล
คาเรน กรัยวิเชียร

คุณหญิงคาเรน กรัยวิเชียร (สกุลเดิม: แอนเดอร์เซ่น; 1 ธันวาคม พ.ศ. 2472 – 3 สิงหาคม พ.ศ. 2538) เป็นสุภาพสตรีชาวเดนมาร์ก เป็นที่รู้จักจากการเป็นภริยาของธานินทร์ กรัยวิเชียร นายกรัฐมนตรีคนที่ 14 ของประเทศไทย
ประวัติ.
คุณหญิงคาเรนเป็นชาวเดนมาร์ก ครอบครัวนับถือโปรเตสแตนต์อย่างเคร่งครัด เบื้องต้นเธอได้ไปศึกษาวิชาการเรือนและทำงานในลอนดอน สหราชอาณาจักร ซึ่งในระยะเวลานั้นธานินทร์ กรัยวิเชียรกำลังศึกษาวิทยาลัยเศรษฐศาสตร์และรัฐศาสตร์แห่งลอนดอน ทั้งสองจึงพบรักกันด้วยต้องในอัธยาศัยอันดีและมีทัศนคติตรงกัน
หลังสมรสธานินทร์และคาเรนมีบุตรด้วยกัน 5 คน ได้แก่ รูบีนา สุวรรณพงษ์, มหินทร์ กรัยวิเชียร, เขมทัต กรัยวิเชียร, นิติกร กรัยวิเชียร และทันตแพทย์หญิง ดอกเตอร์ รีเบกก้า พิทซ์ ธานินทร์และคาเรนยังนับถือศาสนาเดิมของตนโดยไม่เปลี่ยนศาสนาด้วยให้เกียรติกันและกัน และใช้ภาษาไทยและอังกฤษในการสื่อสารกันครอบครัว ทั้งมีการนำจุดเด่นของวัฒนธรรมตะวันตกและตะวันออกมาปรับใช้ในการอบรมบุตรธิดา 
ธานินทร์เคยกล่าวถึงภริยาผู้ล่วงลับไว้ว่า "ผมโชคดีที่คาเรนอุทิศตนเป็นแม่บ้านเต็มตัว ดูแลผม ลูก ๆ และเรื่องภายในบ้านอย่างดีที่สุด และไม่ขาดตกบกพร่องเลย ผมจึงสามารถทุ่มเททำงานได้อย่างเต็มที่ โดยไม่ต้องห่วงหน้าพะวงหลัง" และกล่าวถึงอีก ความว่า
"...คาเรนเป็นทั้งภริยา เป็นแม่ของลูก และเป็นเพื่อนคู่คิด ช่วงที่ผมทำงานใหม่ ๆ ฐานะของเราไม่สู้ดีนัก [...] คาเรนจึงช่วยทำขนมขายส่ง ทำให้ผมมีโอกาสทำงานในวิชาชีพที่รักต่อไป เมื่อผมมีปัญหาหรือกังวลใจ คาเรนก็ให้คำปรึกษาและเป็นกำลังใจให้ผมเสมอ โดยไม่เคยก้าวล่วงเข้ามายุ่งเกี่ยวกับงานในหน้าที่ราชการของผมเลย แม้กระทั่งตอนที่ผมเป็นนายกรัฐมนตรี ช่วงนั้นอันตรายมาก เป็นการต่อสู้ทางการเมืองที่ค่อนข้างโดดเดี่ยว แต่คาเรนก็สู้เต็มที่ ยืนหยัดอยู่เคียงข้าง และพร่ำเตือนผมอยู่เสมอให้ทำหน้าที่ให้ดีที่สุด อย่าแสวงหาประโยชน์อันใดเป็นส่วนตัวโดยอาศัยอำนาจในหน้าที่การงาน ขอให้ยึดมั่นในความถูกต้อง ชอบธรรม เป็นอุดมการณ์สูงสุดของชีวิต"
คุณหญิงคาเรน กรัยวิเชียรถึงแก่อนิจกรรมเมื่อวันที่ 3 สิงหาคม พ.ศ. 2538 รวมอายุ 65 ปี
อายาโกะ ซาโนะ

อายาโกะ ซาโนะ (; โรมาจิ: "Sano Ayako"; 4 กรกฎาคม พ.ศ. 2454 — 3 กันยายน พ.ศ. 2546) หรือพระนามเดิม เจ้าหญิงอายาโกะแห่งทาเกดะ (; โรมาจิ: "Ayako Joō") พระธิดาในเจ้าชายสึเนฮิซะ ทาเกดะโนะมิยะ กับเจ้าหญิงมาซาโกะ พระชายาฯ และเป็นพระราชนัดดาในจักรพรรดิเมจิ มีพระเชษฐาคือเจ้าชายสึนาโยชิ ทาเกดะโนะมิยะ
เจ้าหญิงอายาโกะลาออกจากฐานันดรศักดิ์เพื่อเสกสมรสกับเคานต์สึเนมิตสึ ซาโนะ ทั้งสองมีพระบุตรด้วยกันสี่คน
อายาโกะสิ้นพระชนม์เมื่อวันที่ 3 กันยายน พ.ศ. 2546 สิริพระชันษา 92 ปี พระศพถูกฝังที่ป่าช้าอาโอยามะ และแท่นเหนือหลุมฝังพระศพมีการสลักพระนามทางคริสต์ศาสนาว่า "มาเรีย"
ชาตอุดม ติตถะสิริ

พลเอก ชาตอุดม ติตถะสิริ สมาชิกวุฒิสภาไทย ชุดที่ 12 ราชองครักษ์พิเศษอดีตตุลาการศาลทหารสูงสุด อดีตรองปลัดกระทรวงกลาโหม อดีตผู้อำนวยการสำนักงบประมาณกลาโหม, อดีตสมาชิกสภานิติบัญญัติแห่งชาติ และรองเลขาธิการคณะรักษาความสงบแห่งชาติ ตามประกาศคณะรักษาความสงบแห่งชาติ ฉบับที่ 22/2557 กรรมการศูนย์อำนวยการต่อต้านการทุจริตแห่งชาติ อดีตรองเสนาธิการทหารบก, อดีตกรรมการผู้อำนวยการใหญ่สถานีวิทยุโทรทัศน์กองทัพบกช่อง 5, อดีตปลัดบัญชีทหารบก
อดีตประธานกรรมการคณะกรรมการติดตามและตรวจสอบการใช้จ่ายงบประมาณภาครัฐ
ประวัติ.
พลเอกชาตอุดม ติตถะสิริ มีชื่อเล่นว่า ตั๋น เกิดเมื่อวันที่ 31 ตุลาคม พ.ศ. 2499 เป็นบุตรคนที่ 2 ของพลโท อุดม กับ พญ.นันทา ติตถะศิริ มีพี่น้อง 2 คน สมรสกับผศ.ดร.วรรณวิภา ติตถะสิริผู้ช่วยศาสตราจารย์ประจำสาขาวิชาวิทยาการคอมพิวเตอร์ มหาวิทยาลัยรังสิต
การศึกษา.
พลเอกชาตอุดมจบการศึกษาจากโรงเรียนนายร้อยพระจุลจอมเกล้า รุ่น 26 (จปร.26) รุ่นเดียวกับ พลเอก ปรีชา จันทร์โอชาเป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
การทำงาน.
พลเอกชาตอุดม ติตถะสิริ เคยดำรงตำแหน่งปลัดบัญชีกองทัพบก, รองเสนาธิการทหารบก, กรรมการผู้อำนวยการใหญ่สถานีวิทยุโทรทัศน์กองทัพบกช่อง 5,ได้รับการแต่งตั้งให้เป็นสมาชิกสภานิติบัญญัติแห่งชาติเมื่อวันที่ 31 กรกฎาคม พ.ศ. 2557 นอกจากนี้ยังเป็นรองเลขาธิการคณะรักษาความสงบแห่งชาติ 
เมื่อวันที่ 1 ตุลาคม พ.ศ. 2558 ได้รับพระราชทานยศทางทหารเป็นพลเอก และได้รับแต่งตั้งเป็นราชองครักษ์พิเศษ เมื่อวันที่ 29 ธันวาคม พ.ศ. 2558 เป็นกรรมการการบินไทย การไฟฟ้าส่วนภูมิภาค และเป็นผู้อำนวยการสำนักงานงบประมาณกลาโหม
สริตา วอลช

ลิตา หรือชื่อจริง สริตา วอลช เป็นนักร้อง และนางแบบชาวไทย โดยมีผลงานที่เป็นที่รูจักคือการเป็นศิลปินเดี่ยว ภายใต้สังกัดจีเอ็มเอ็ม แกรมมี่ เจ้าของเพลง "รักฉันหรือรักตัวเอง"
ประวัติ.
สริตา วอลช (ชื่อเล่น: ลิตา) เกิดเมื่อวันที่ 29 กรกฎาคม พ.ศ. 2528 เป็นนักร้องและนักแสดงชาวไทย เริ่มมีผลงานตั้งแต่อายุ 15 ปี จากการถ่ายโฆษณา ถ่ายนิตยสาร และแสดงมิวสิควีดีโอเพลง "เสียงเล็กเล็ก" ของ พลอย-ณัฐชา สวัสดิ์รักเกียรติ
ลิตาเริ่มมีชื่อเสียงจากการเป็นนักร้องภายใต้สังกัด จีเอ็มเอ็ม แกรมมี่ ออกอัลบั้มโดยใช้ชื่อว่า "Rita Lively (ลิตา ไลฟ์ลี่)" ในปี 2547 โดยมีเพลงฮิตที่ชื่อว่าเพลง "รักฉันหรือรักตัวเอง" และเพลง "ชีวิตชีวา" กับแนวเพลงป๊อปร็อกที่มีกลิ่นอายความเป็นอินเดียผสมอยู่ ทั้งเสียงร้องเอื้อนแบบแขกและเครื่องดนตรี ถือเป็นการผสมผสานวัฒนธรรมทางดนตรีได้อย่างลงตัว นอกจากนี้ยังมีการออกแบบเสียงดนตรีแปลก ๆ ใหม่ ๆ ใส่เข้าไปในแต่ละเพลงได้อย่างหลากหลาย ที่สำคัญเครื่องดนตรีทุกชิ้นอัดสดทั้งหมด จึงทำให้งานเพลงในอัลบั้มชุดนี้เหมือนมีชีวิตชีวาขึ้นมาจริง ๆ
ยางพาราในประเทศไทย

การปลูกยางพาราในประเทศไทยไม่มีหลักฐานบันทึกแน่นอน แต่คาดว่าน่าจะเริ่มมีการปลูกในช่วงประมาณปี พ.ศ. 2442-2444 ซึ่งพระยารัษฏานุประดิษฐ์ มหิศรภักดี (คอซิมบี้ ณ ระนอง) เจ้าเมืองตรังในขณะนั้น นำเมล็ดยางพารามาปลูกที่อำเภอกันตัง จังหวัดตรัง เป็นครั้งแรก เนื่องจากพริกไทยราคาตกต่ำ ซึ่งชาวบ้านเรียกต้นยางชุดแรกนี้ว่า "ต้นยางเทศา" และต่อมาได้มีการขยายพันธ์ยางมาปลูกในบริเวณจังหวัดตรังและนราธิวาส ในปี พ.ศ. 2454 ได้มีการนำพันธุ์ยางมาปลูกในจังหวัดจันทบุรีซึ่งอยู่ทางภาคตะวันออกของประเทศไทย โดยหลวงราชไมตรี (ปูม ปุณศรี) เป็นผู้นำพันธุ์ยางมาปลูก และนับจากนั้นเป็นต้นมาได้มีการขยายพันธุ์ปลูกยางพาราใน 14 จังหวัดภาคใต้ และ 3 จังหวัดภาคตะวันออก นอกจากนี้ยังมีการขยายพันธุ์ยางมาปลูกในภาคกลาง ภาคตะวันออกเฉียงเหนือ และภาคเหนือ
ยางพาราประเภทยางดิบ ผลิตภัณฑ์ยาง และไม้ยางพารา เป็นพืชเศรษฐกิจสำคัญของประเทศ เป็นพืชสร้างรายได้ส่งออกมากเป็นอันดับสอง และมีปริมาณการส่งออกยางธรรมชาติเป็นอันดับหนึ่งของโลกมาตั้งแต่ปี พ.ศ. 2534 ซึ่งในปี พ.ศ. 2543 มีผลผลิตจากยางธรรมชาติประมาณ 2.4 ล้านตัน มีมูลค่าทั้งสิ้นประมาณ 124,000 ล้านบาท เดิมพื้นที่ที่มีการปลูกยางส่วนใหญ่อยู่ในภาคใต้และภาคตะวันออก แต่ในปัจจุบันมีการขยายการปลูกเพิ่มขึ้นไปยังภาคเหนือ ภาคตะวันออกเฉียงเหนือ และภาคตะวันตก โดยเฉพาะยางพาราจากภาคตะวันออกเฉียงเหนือตอนล่างในเขตจังหวัดบุรีรัมย์และจังหวัดศรีสะเกษ จัดเป็นยางพาราคุณภาพดีไม่ต่างจากแหล่งผลิตเดิมในเขตภาคใต้และภาคตะวันออก พื้นที่ที่เหมาะแก่การปลูกยางทั่วประเทศมีทั้งหมด 55.1 ล้านไร่ แต่พื้นที่ปลูกจริงมีประมาณ 19 ล้านไร่เกษตรกร 1,200,000 คน สร้างมูลค่าทางเศรษฐกิจ 4 แสนล้านบาท
ปัญหาราคา.
ในช่วงที่ผ่านมามีการประท้วงโดยเกษตรกรผู้ปลูกยางพาราในไทย เนื่องจากสาเหตุที่ราคายางในไทยตกต่ำอย่างน่าเป็นห่วง ปัญหาหลักเกิดจากอุปทานยางพาราในโลกเพิ่มสูงขึ้น ประเทศจีนซึ่งผู้บริโภคยางพาราอันดับ 1 ของโลกและเป็นผู้นำเข้ายางพาราอันดับ 1 ของไทย ได้มีแนวโน้มที่จะขยายพื้นที่เพาะปลูกยางพาราทั้งในและต่างประเทศ (กลุ่มกัมพูชา ลาว เมียนมาร์ และเวียดนาม) อย่างต่อเนื่อง เพื่อตอบสนองต่อความต้องการใช้ในประเทศตัวเอง ทำให้มียางพาราออกมาสู่ตลาดอย่างมากมาย บทบาทของไทยในตลาดยางพาราโลกก็ลดลง
สถิติสำคัญทางเศรษฐกิจ